Так, па стылістыцы гэта – сучасны арт-рок, які пазначаны разгорнутымі інструмэнтальнымі партыямі і складанымі вакальнымі, пэўнай канцэпцыяй ("Faith" – гэта, па сутнасьці, казка), актыўным ужываньнем як клявішных, так струнных і духавых інструмэнтаў, спэцыяльнымі гукавымі эфэктамі. Мне цяжка вылучыць якую-небудзь адну (ці дзьве-тры) кампазыцыю: кожная зь іх – гэта фрагмэнт твору сюітнай формы з уласным скразным сюжэтам. І ад праслухваньня цэлага мне, прынамсі, адарвацца было няпроста. Вось чаму дзьве песьні на вершы Купалы і Арсеньневай у канцы праграмы падаліся мне тут яўна не да месца.